Diari Oficial de la Generalitat Valenciana


Sumari del DOGV 7497, del 01-04-2015 (2015/2899)

RESOLUCIÓ de 25 de març de 2015, del director general de Recursos Humans de la Sanitat, per la qual es publica l'adjudicació definitiva del concurs de trasllats per a cobrir diverses places d'auxiliar d'infermeria d'institucions sanitàries dependents de la Conselleria de Sanitat, convocat per la Resolució de 5 de març de 2013 i modificació de 30 d'abril de 2013.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7497

Data del DOGV
:   01-04-2015

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2015/2899


Data del document
:   25-03-2015

Organisme emissor
:   Conselleria de Sanitat

Tipus de document
:   Resolució

Correcció d'errades

Anàlisi jurídica

 Descriptors 

:   * funcionari

RESOLUCIÓ de 25 de març de 2015, del director general de Recursos Humans de la Sanitat, per la qual es publica l'adjudicació definitiva del concurs de trasllats per a cobrir diverses places d'auxiliar d'infermeria d'institucions sanitàries dependents de la Conselleria de Sanitat, convocat per la Resolució de 5 de març de 2013 i modificació de 30 d'abril de 2013. [2015/2899]  
De conformitat amb el que establix la base sexta de la Resolució de 5 de març de 2013, del director general de Recursos Humans de la Sanitat, per la qual es convoca el concurs de trasllats per a cobrir diverses places d'auxiliar d'infermeria d'institucions sanitàries dependents de la Conselleria de Sanitat i la modificació introduïda per la Resolució de 30 d'abril de 2013, per la qual es detreien dos places de les oferides, i en vista de la proposta realitzada per la comissió de valoració, una vegada transcorregut el termini d'al·legacions després de la publicació de la resolució provisional del concurs, esta Direcció General de Recursos Humans de la Sanitat resol:  
Publicar en l'annex l'adjudicació definitiva del concurs de trasllats per a cobrir diverses places d'auxiliar d'infermeria d'institucions sanitàries dependents de la Conselleria de Sanitat.  
Les destinacions adjudicades seran irrenunciables, llevat que la renúncia esmentada estiga motivada per l'obtenció d'una plaça en virtut de la resolució d'un procediment de mobilitat voluntària convocat per una altra administració pública.  
Per tractar-se d'un procediment d'adjudicació per resultes, els concursants que obtinguen plaça hauran de cessar en la seua plaça bàsica el dia 27 d'abril de 2015. Per tant, els terminis possessoris començaran el 28 d'abril de 2015.  
La presa de possessió de la nova plaça haurà d'efectuar-se dins dels tres dies següents al del cessament si la plaça és de la mateixa localitat que la que exercixen; en el termini de cinc dies, si és de distinta localitat i del mateix departament de salut o departament limítrof; en el termini de 10 dies, si pertany a distinta localitat i departament no limítrof, o en el termini d'un mes, si pertany a distint servici de salut.   
El termini de possessió s'iniciarà quan finalitze el permís o llicència que, si pertoca, haja sigut concedit a la persona interessada, llevat que per causes justificades s'acorde suspendre'n el gaudi.   
En cas que l'adjudicació de plaça supose el reingrés al servici actiu de personal excedent, el termini de presa de possessió serà d'un mes, comptat des del 28 d'abril de 2015.  
Llevat del paràgraf anterior, el termini de presa de possessió i, si pertoca, la pròrroga d'este, tindrà la consideració de servici actiu, i es percebran els havers corresponents amb càrrec a la plaça de destinació.  
S'entendrà que sol·licita l'excedència voluntària per interés particular com a personal estatutari, i serà declarat en esta situació, el personal que no s'incorpore a la destinació obtinguda com a conseqüència de la resolució del concurs de trasllats dins dels terminis establits o de les pròrrogues d'estos que legalment o reglamentàriament siguen procedents. No obstant això, si hi ha causes suficientment justificades, així apreciades amb l'audiència prèvia de l'interessat, podrà deixar-se sense efecte la situació esmentada. En este cas, l'interessat haurà d'incorporar-se a la seua destinació tan prompte com desapareguen les causes que en el seu moment ho van impedir.   
Esta resolució podrà ser impugnada per les persones interessades per mitjà de la interposició d'un recurs contenciós administratiu davant del jutjat contenciós administratiu de la ciutat de València, en el termini de dos mesos, comptats a partir de la publicació de l'acte objecte de recurs, de conformitat amb el que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i també els articles 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar el recurs de reposició, en el termini d'un mes, de conformitat amb els articles 116 i 117 de l'esmentada Llei 30/1992.  
Tot això sense perjuí que s'utilitze qualsevol altre recurs que estime convenient per al seu dret.  
  
València, 25 de març de 2015.- El director general de Recursos Humans de la Sanitat: Javier Lázaro Lorente.